b'\n_START_ARTICLE_\nCan Joher\n_START_SECTION_\nDescripci\xc3\xb3\n_START_PARAGRAPH_\n\xc3\x89s una porta forana emmarcada per carreus de pedra, que presenten la mateixa motllura en els brancals i la llinda. Els carreus de la l\xc3\xadnia d\'arrencament de la llinda, ajuden a salvar la llum de l\'obertura, prenent una forma curvil\xc3\xadnia. La llinda est\xc3\xa0 formada per una pedra d\'una sola pe\xc3\xa7a, amb una orla en baix relleu, representat motius geom\xc3\xa8trics i religiosos.\n_START_SECTION_\nHist\xc3\xb2ria\n_START_PARAGRAPH_\nLa porta forma part de la casa del C/ Sant Josep n\xc2\xba 14, anomenada La Grifa o Can Joher. Aquest edifici estava dividit en dos estatges, el m\xc3\xa9s gran fou destinat a caserna de la Guardia Civil fins 1925, mentre que a l\'altre hi vivia la fam\xc3\xadlia Teixidor, que es dedicava a teixir llen\xc3\xa7ols de fil. A la inscripci\xc3\xb3 de la llinda hi figura l\'any 1624 sobre el nom de "MARTIRIA SALAMIA", voltant l\'orla.'